Die tuiskoms (Afrikaans, Paperback)
Luke Baxter het weggedraai van alles af, maar sy familie weier om moed op te gee. Luke, die Baxters se trots en enigste seun, het sy rug gekeer op alles wat voorheen vir hom saak gemaak het: sy geloof, sy familie en sy geliefde Reagan. Reagan is op die punt om geboorte te gee aan haar kind, maar Luke is nog onbewus van sy vaderskap. Hierdie verlore seun besef nie dat die geheim wat uit sy verlede na vore gaan kom sy lewe, soos hy dit ken, vir altyd gaan verander nie. Maar Luke is nie die enigste een in die Baxter-familie wat 'n le­wensveranderende geheim saamdra nie ... In Die tuiskoms moet Luke weer 'n manier kry om terug te keer na die familie wat hom so liefhet en na hom verlang, maar hoe? En wat sal 'n jong brandweerman bereid wees om te doen om die Baxter-familie weer bymekaar te bring en ook sy eie plek in hul midde te vind? Die tuiskoms is die derde boek in die gewilde Vernuwing-reeks.
Strome in die Dorsland (Afrikaans, Hardcover)
366 oordenkings van hoop en bemoediging vir mense wat smag na God se lewende water. Sedert die eerste ver­skyning van die En­gelse publi­kasie in 1925 van Streams in the Desert deur L.B. Cowman, het hierdie By­belse dagboek talle gelowiges met sy in­spi­rerende bood­skap­pe verkwik. Dank­sy die bemoediging wat deurgaans uit elke dagstukkie straal, elk­een gegrond op be­proefde beloftes uit die Skrif, het daar weer "strome lewende water" (Joh. 7:38) begin vloei in die lewe van baie gelowiges. Ontelbare reisigers langs die pad wat uit­ge­put in die "dor streke" (Jes. 58:11) van spanningsvolle tye beland het, het reeds hierin geestelike verkwikking gevind. Meer as een gelowige wat geestelik begin kwyn het, is ver­sterk en het weer geword "soos 'n tuin met vol­op water, soos 'n fontein waarvan die water nie opdroog nie" (Jes. 58:11). Buiteblad binnekort beskikbaar. Hierdie inspirerende dagstukkies word ge­rugsteun deur uittreksels uit geestelike liedere en bemoedigende ge­dagtes.